Матрица (математикада)
Матрица (математикада) – аij элементтерди (сандар, функциялар же алгебралык амалдарды жүргүзгөн башка чоңдуктар) тик бурчтуу схема түрүндө жайгаштыруу системасы. Матрица элементтери сапчалар жана мамычалар боюнча жайгашат, кээде алар «матрицанын катарлары» же тилкелери, ал n сапча жана m мамычадан турса  тартибиндеги матрица деп аталат. Матрицанын элементтери, адатта кош индекстүү болуп, б. а. аij деп белгиленет: биринчи i (i=1, 2, …, n) индекси аij элементинин канчанчы сапта турганын белгилесе, экинчиси j (j=1, 2, …, m) ал элементтин канчанчы мамычада турганын белгилейт.  тартибиндеги матрица. тегерек кашаа же тик кеткен кош сызыктуу символдор аркылуу, б. а. же  деп, же кыскача: (аij) же  менен да белгиленет. Айрым учурда матрица бир тамга менен, б. а. (аij)=A деп да белгиленет, n=m болгон учурдагы матрица квадраттык матрица деп аталат, анда n сан матрицанын тартиби болот. Квадраттык матрицанын диaгoналы a11, а22, ..., аnm элементтерин камтыса негизги диaгональ деп аталат. Ал эми негизги диaгоналда турган элементтерден башка элементтердин бардыгы нөл, б. а.  болгон матрица. диагоналдуу матрица деп аталат. Эгер негизги диагоналдын алдындагы же үстүндөгү элементтердин бардыгы нөл болсо, б. а. же  Матрицалар үч бурчтуу матрица деп аталат. 1×m тартибиндеги, башкача айтканда бир гана саптан турган A=(a1, а2, ..., аm) матрица сап матрицасы деп аталса, ал эми ушул сыяктуу n×1 тартибиндеги, башкача айтканда бир гана мамычадан турган матрицасы мамы матрицасы деп аталат. Тартиби 1 болгон матрица жөн эле санды гана берет. n×m тартибиндеги матрицанын бардык элементтери нөл болгон, башкача айтканда матрицасы нөлдүү же нөл матрица деп аталат. Негизги диагоналынын элементтери бирге барабар болгон диагоналдуу матрица. бирдик матрица. деп аталат да, ал  деп белгиленет. Матрица түшүнүгүн ирлан математиктери У. Гамильтон жана А. Кэли 19-кылымдын орто ченинде киргизишкен. Матрицалар теориясынын негиздерин 19-кылымдын 2-жарымы – 20-кылымдын башында К. Вейерштрасс жана немец математиги Ф. Фробениус түзгөн 
Математика

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7